Opći izbori u Bosni i Hercegovini 1996.
Opći izbori u Bosni i Hercegovini 1996. održani su 14. septembra 1996. godine. Ovo su bili drugi višestranački izbori u Bosni i Hercegovini od otcjepljenja od SFRJ, a prvi nakon završetka rata u BiH. Osim izbora za članove Predsjedništva Bosne i Hercegovine, birani su predstavnici za Parlament Federacije Bosne i Hercegovine, Parlament Bosne i Hercegovine, Narodnu skupštinu Republike Srpske i za Skupštine kantona, te Predsjednik Republike Srpske. Prosječan odaziv birača je bio 79,91% od 3.133.634 ukupnog broja registriranih glasača (79,40% u izborima za članove Predsjedništva i 80,42% u izborima za predstavnike u Parlamentu BiH), što je više za 2,08% od prosječnog odaziva birača 77,83% na Općim izborima 1990. godine Ove izbore pobijedile su tzv. nacionalne stranke: Stranka demokratske akcije, Srpska demokratska stranka i Hrvatska demokratska zajednica Bosne i Hercegovine. Članovi Predsjedništva su postali: Bošnjak Alija Izetbegović (SDA), Srbin Momčilo Krajišnik (SDS) i Krešimir Zubak (HDZ BiH).